CELEX: 62018TN0763
Language: et
Date: 2018-12-30 00:00:00
Title: Kohtuasi T-763/18: 30. detsembril 2018 esitatud hagi – Lazarus Szolgáltató és Kereskedelmi versus Euroopa Komisjon

18.3.2019   
            
            
               ET
            
            
               Euroopa Liidu Teataja
            
            
               C 103/47
            
         
      30. detsembril 2018 esitatud hagi – Lazarus Szolgáltató és Kereskedelmi versus Euroopa Komisjon
      (Kohtuasi T-763/18)
      (2019/C 103/62)
      Kohtumenetluse keel: ungari
      
         Pooled
      
      
         Hageja: Lazarus Szolgáltató és Kereskedelmi Kft. (Lazarus Kft.) (Békés, Ungari) (esindaja: advokaat L. Szabó)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  Tuvastada esiteks, et komisjoni 20. juuli 2011. aasta otsus SA. 29432 – CP 290/2009 – Ungari – „Diskrimineerivate õigusnormide tõttu ebaseaduslikuks tunnistatud riigiabi seoses puuetega töötajate töölevõtmisega“ (edaspidi „esimese võimalusena vaidlustatud otsus“) on tühine;
               
            
                  —
               
               
                  tuvastada teiseks, et 25. jaanuari 2017. aasta komisjoni otsus SA.45498 (FC/2016) – „OPS Újpest-lift Kft. kaebus ajavahemikul 2006-2012 puuetega inimesi tööle võtnud ettevõtjatele antud riigiabi kohta“ (edaspidi „teise võimalusena vaidlustatud otsus“) on tühine;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja esitab hagi põhjenduseks kaks väidet.
      
                  1.
               
               
                  Esimese võimalusena esitatud nõude õiguslik alus: õigusnormi valesti kohaldamine ja esitatud tõendite valesti hindamine
                  Ungari ametiasutused andsid hageja konkurentidele, 21-le abisaajast ettevõtjale ELTL artikli 107 lõiget 1 rikkudes ebaseaduslikku riigiabi. See riigiabi ei olnud seotud mitte ainult puuetega töötajate töölevõtmisel tekkivate lisakulutustega, vaid sellega rahastati abisaajatest ettevõtjate kogukulusid, kahjustades seeläbi konkurentsi. Komisjon tegi esimese võimalusena vaidlustatud otsuses kindlaks, et abisaajatest ettevõtjatele antud riigiabi kogusumma ei ületa üldise grupierandi määruse (1) artiklite 41 ja 412 kohaselt lubatud riigiabi kogusummat, mistõttu vaidlustatud riigiabi on ELTL artikli 107 lõike 3 tähenduses tervikuna siseturuga kooskõlas. Esimese võimalusena vaidlustatud otsus ei käsitle riigiabi andmise kohta võetud liikmesriigi meetmete kahjulikku mõju hagejale ning rikub seetõttu hageja ELTL artikli 108 lõikest 2 tulenevaid menetluslikke õigusi.
               
            
                  2.
               
               
                  Teise võimalusena esitatud nõude õiguslik alus: õigusnormi valesti kohaldamine ja esitatud tõendite ilmselge moonutamine
                  Komisjon on õigust valesti kohaldanud ja ilmselgelt moonutanud temale esitatud tõendeid, tuvastades teise võimalusena vaidlustatud otsuses, et OPS Újpest-lift Kft. kaebus ei sisalda selliseid uusi õiguslikke või faktilisi asjaolusid, mis võiksid muuta komisjoni hinnangut asjas SA. 29432 – CP 290/2009. Teise võimalusena vaidlustatud otsus ei käsitle riigiabi andmise otsuse kahjulikku mõju hagejale, mistõttu see rikub hageja ELTL artikli 108 lõikest 2 tulenevaid menetluslikke õigusi.
               
            
         (1)  Komisjoni 6. augusti 2008. aasta määrus (EÜ) nr 800/2008 {ELTL] artiklite [107 ja 108] kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus) (ELT 2008, L 214, lk 3).